SET ปิดเช้าลบ 4 จุด ไร้ปัจจัยใหม่ แนะจับตางบ “บจ.” ปี 65
SET ปิดเช้าลบ 4 จุด หลังไร้ปัจจัยใหม่หนุน แนะจับตางบ “บจ.” ปี 65 แนวโน้มช่วงบ่ายคาดแกว่งไซด์เวย์ต่อ ให้แนวรับ 1,670 จุด และแนวต้าน 1,687 จุด
SET ปิดเช้าลบ 4 จุด หลังไร้ปัจจัยใหม่หนุน แนะจับตางบ “บจ.” ปี 65 แนวโน้มช่วงบ่ายคาดแกว่งไซด์เวย์ต่อ ให้แนวรับ 1,670 จุด และแนวต้าน 1,687 จุด
8 ก.พ. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยในช่วงเช้าแกว่งไซด์เวย์กรอบแคบๆ สอดคล้องกับตลาดหุ้นภูมิภาคเอเชียที่เคลื่อนไหวทั้งบวกและลบ จากถ้อยแถลงนายเจอโรม พาวเวล ประธานธนาคารกลางสหรัฐ (เฟด) ไม่ได้เซอร์ไพรส์ตลาด โดยคล้ายกับผลประชุมเฟดรอบก่อน ขณะที่ในประเทศเองก็ยังไม่มีปัจจัยใหม่หลังรับรู้เรื่องของเฟดเดินหน้าปรับขึ้นดอกเบี้ยต่อ, จีนเปิดประเทศ และการเลือกตั้งไปพอสมควรแล้ว
สำหรับแนวโน้มตลาดหุ้นไทยในช่วงบ่ายคาดว่าดัชนีฯ น่าจะแกว่งไซด์เวย์ในกรอบต่อ ให้แนวรับ 1,670 จุด และแนวต้าน 1,687 จุด แนะติดตามผลประกอบการของบริษัทจดทะเบียนไทยที่จะทยอยออกมาต่อเนื่อง และสต็อกน้ำมันรายสัปดาห์จากสำนักงานสารสนเทศด้านพลังงานสหรัฐ(EIA) คืนนี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KCE มูลค่าการซื้อขาย 2,634.56 ล้านบาท ปิดที่ 53.00 บาท ลดลง 4.00 บาท
DELTA มูลค่าการซื้อขาย 1,764.42 ล้านบาท ปิดที่ 942.00 บาท ลดลง 28.00 บาท
PTTEP มูลค่าการซื้อขาย 1,029.82 ล้านบาท ปิดที่ 166.00 บาท เพิ่มขึ้น 1.00 บาท
PTT มูลค่าการซื้อขาย 953.11 ล้านบาท ปิดที่ 32.50 บาท ราคาไม่เปลี่ยนแปลง
AOT มูลค่าการซื้อขาย 843.91 ล้านบาท ปิดที่ 74.00 บาท เพิ่มขึ้น 0.50 บาท